钦定古今图书集成/明伦汇编/闺媛典/第099卷 > 皇清五 > 李尚俊妻周氏
## 钦定古今图书集成/明伦汇编/闺媛典/第099卷 > 皇清五 > 李尚俊妻周氏

按《瑞昌县志》：周氏，李尚俊妻。性贞静，年二十四而寡。孝事舅姑，勤课二子。每遇朔望及夫生日，必晨起对主哭泣，终日不食。乙酉，闯贼经瑞昌，周与子诀曰：“汝等幸已成人，我死可慰汝父于地下矣。” 及城破之日，投河死。时当盛暑，逾十馀日，颜色如生。